
ТАЛДАМАЛЫҚ АНЫҚТАМА
«Жалағаш ауданының құрылыс, сәулет және қала құрылысы бөлімі» коммуналдық мемлекеттік мекемесінің қызметіндегі сыбайлас жемқорлық тәуекелдеріне жүргізілген ішкі талдау нәтижелері бойынша

Жалағаш кенті                                                                                   9 қазан 2026 жыл					                                
КІРІСПЕ БӨЛІМ:
1. Сыбайлас жемқорлықтың тәуекелдеріне ішкі талдау объектісі болып «Жалағаш ауданының құрылыс, сәулет және қала құрылысы бөлімі» коммуналдық мемлекеттік мекемесінің (бұдан әрі – Бөлім) қызметі табылады.
2. Сыбайлас жемқорлықтың тәуекелдеріне ішкі талдау Қазақстан Республикасы Мемлекеттік қызмет істері және сыбайлас жемқорлыққа қарсы 
іс-қимыл агенттігі Төрағасының 2016 жылғы 19 қазандағы №12 бұйрығымен бекітілген Сыбайлас жемқорлық тәуекелдеріне ішкі талдау жүргізудің үлгілік қағидаларына сәйкес жүргізілді.
3. Сыбайлас жемқорлық тәуекелдеріне ішкі талдауды «Жалағаш ауданының құрылыс, сәулет және қала құрылысы бөлімі» коммуналдық мемлекеттік мекемесі басшысының 2026 жылғы 25 тамыздағы №72 бұйрығымен құрылған келесі құрамдағы жұмыс тобы жүргізді:

	Нурмагамбетов
Туран Маратович
	--
	
Бөлімнің бас маманы, топ жетекшісі

	Корганов Бауыржан
Батырбекұлы
	--
	
Бөлімнің бас маманы, топ мүшесі

	Жарылқапов Нұржан Нұрланұлы
	--
	
Бөлімнің бас маманы, топ мүшесі.



4. Сыбайлас жемқорлық тәуекелдеріне ішкі талдау 01.09.–30.09.2026 жыл аралығында жүргізілді.
5. Сыбайлас жемқорлық тәуекелдеріне ішкі талдау 2025 жылдың мамыр айы мен  2026 жылдың тамыз айы аралығындағы кезең қамтылды.
6. «Жалағаш ауданының құрылыс, сәулет және қала құрылысы бөлімі» коммуналдық мемлекеттік мекемесінің бас маманы Т.Нурмагамбетовке топ жетекшісі ретінде сыбайлас жемқорлық тәуекелдеріне ішкі талдау жүргізу және жұмыс нәтижелері үшін басшылық, үйлестіру және жауапкершілік жүктелді.

СИПАТТАМА БӨЛІМІ:
1. Талдау келесі бағыттар бойынша жүргізілді:
1) Бөлімінің қызметін қозғайтын нормативтік құқықтық актілерде сыбайлас жемқорлық тәуекелдерін анықтау;
2) Бөлімінің ұйымдастырушылық-басқарушылық қызметіндегі сыбайлас жемқорлық тәуекелдерін анықтау.
Талданатын объект туралы мәліметтер:
Бөлім – құзыреті шегінде жергілікті атқарушы органның (ол құрылған жағдайда) қызметін қамтамасыз ететін және Қазақстан Республикасының заңнамасында көзделген өзге де функцияларды жүзеге асыратын мемлекеттік мекеме болып табылады.
Бөлім өз қызметін Қазақстан Республикасының Конституциясына және заңдарына, Қазақстан Республикасының Президенті мен Үкіметінің актілеріне, өзге де нормативтік құқықтық актілерге, сондай-ақ мекеменің Ережесіне сәйкес іске асырады.
Мекенжайы; Жалағаш кенті, Ж.Жабаев көшесі №8
ІІ. Бөлімнің қызметіне, оны ұйымдастыру-басқару қызметін НҚА мен ішкі құжаттарға сыбайлас жемқорлық тәуекелдерін анықтау.
Сыбайлас жемқорлық тәуекелдеріне ішкі талдау жұмыс тобы кодекстерді, заңдарды, бөлімдер өз қызметінде басшылыққа алатын нормативтік құқықтық актілерді зерделеді.
Бөлім қызметінде келесідей НҚА пайдаланылады:
Қазақстан Республикасының Бюджет кодексі;
Қазақстан Республикасының Еңбек кодексі;
Қазақстан Республикасының Әкімшілік рәсімдік-процестік кодексі;
Қазақстан Республикасының «Қазақстан Республикасының мемлекеттік қызметі туралы» Заңы;
Қазақстан Республикасының «Мемлекеттік сатып алу туралы» Заңы;
Қазақстан Республикасының «Мемлекеттік көрсетілетін қызметтер туралы» Заңы;
2003 жылғы 20 маусымдағы №442 Қазақстан Республикасының Жер кодексі;
Қазақстан Республикасының Құрылыс кодексі;
 «Қазақстан Республикасының аумағындағы жылжымайтын мүлік объектілерін адрестеу қағидаларын бекіту туралы» Қазақстан Республикасы Өнеркәсіп және құрылыс министрінің 2026 жылғы 30 сәуірдегі № 217 және Қазақстан Республикасы Премьер-Министрінің орынбасары – Жасанды интеллект және цифрлық даму министрінің 2026 жылғы 30 сәуірдегі № 230/НҚ бірлескен бұйрығы
«Тапсырыс берушінің (құрылыс салушының) қызметін ұйымдастырудың және функцияларын жүзеге асырудың қағидаларын бекіту» Қазақстан Республикасы Ұлттық экономика министрінің  2015 жылғы 19 наурыздағы №229  бұйрығы.
Бөлімнің нормативтік құқықтық актілеріне мониторинг жүргізілді, нәтижесінде өзгерістер мен толықтырулар енгізілетін немесе күшін жоюға жататын актілер анықталған жоқ.
ІІІ. Персоналды басқару, оның ішінде сыбайлас жемқорлық тәуекелдеріне шалдыққан лауазымдарды айқындау.
Бөлімнің штаттық құрылымы:
2025 жылы:
Аудан әкімімен лауазымға тағайындалатын, лауазымнан босатылатын
	1 бөлім басшысы.
	Бөлім басшысымен қызметке қабылданатын, қызметтен босатылатын
	1 сектор меңгерушісі, 2  бас маман,14 штаттан тыс қызметкерлер.
2026 жылдың қаңтар-тамыз айларында:
Аудан әкімімен лауазымға тағайындалатын, лауазымнан босатылатын
	1 бөлім басшысы.
	Бөлім басшысымен қызметке қабылданатын, қызметтен босатылатын
3  бас маман, 14  штаттан тыс қызметкерлер.

Тәртіптік жауапкершілікке қатысты.
2025 жылғы мамыр – желтоқсан айлары аралығында қолданылған тәртіптік жазалар: 
Бөлім басшысының 2025 жылғы 8 қазандағы №31 бұйрығымен бас маманға ескерту түріндегі тәртіптік жаза қолданылған (Бөлім басшысының 2025 жылғы 3 желтоқсандағы №36 бұйрығымен тәртіптік жаза мерзімінен бұрын алынып тасталған);
Бөлім басшысының 2025 жылғы 4 қыркүйектегі №29 бұйрығымен бөлімнің  әдіскеріне ескерту түріндегі тәртіптік жаза қолданылған (Бөлім басшысының 2025 жылғы 24 қазандағы №32 бұйрығымен тәртіптік жаза мерзімінен бұрын алынып тасталған);
 Бөлім басшысының 2025 жылғы 28 қарашадағы №35 бұйрығымен бөлімнің  әдіскеріне ескерту түріндегі тәртіптік жаза қолданылған.
2026 жылдың қаңтар-тамыз айлары аралығында қолданылған тәртіптік жазалар:
Бөлім басшысының 2026 жылғы 30 қаңтардағы №7 бұйрығымен бөлімнің статистіне ескерту түріндегі тәртіптік жаза қолданылған;
Бөлім басшысының 2026 жылғы 13 мамырдағы №14 бұйрығымен бөлімнің  статистіне ескерту түріндегі тәртіптік жаза қолданылған.

Қазіргі таңда, Құқықтық статистика және арнайы есепке алу жөніндегі комитетінің ақпараттық сервисінен алынған мәліметтерге сәйкес, Бөлім қызметшілері әкімшілік және қылмыстық жауаптылық көзделген құқық бұзушылық әрекеттерін жасамағандықтары анықталды.
Бөлімде сыбайлас жемқорлық санатына жататын заң бұзушылықтар орын алмаған және сыбайлас жемқорлыққа қатысты сотқа жүгіну фактілері болмаған.
Жалағаш ауданы әкімі аппаратының Әдеп жөніндегі уәкілі және Қазақстан Республикасы мемлекеттік қызмет істер агенттігінің Қызылорда облысы бойынша департаменті тоқсан сайын мемлекеттік қызметшілерге анонимді түрдегі сауалнамаларды тұрақты түрде жүргізіп келеді.
Кадр мәселелерін реттеу барысында құқықтық мәселелер немесе сыбайлас жемқорлық тәуекелдері анықталған жоқ.

Сыбайлас жемқорлық тәуекелдеріне ішкі талдау қорытындылары бойынша айқындалған сыбайлас жемқорлық тәуекелдеріне шалдыққан лауазымдардың тізбесі

«Жалағаш ауданының құрылыс, сәулет және қала құрылысы бөлімі» КММ

	Сыбайлас жемқорлық тәуекеліне шалдыққан лауазым
	Сыбайлас жемқорлық тәуекелдері бар лауазымдық өкілеттіктер
	Сыбайлас жемқорлық тәуекелдері
	Сыбайлас жемқорлық тәуекелдерінің деңгейі

	Бөлім басшысы
	Атқарылған жұмыстардың актісіне қол қою
	Атқарылмаған (толық атқарылмаған) жұмыстар бола тұра байқаусыздан немесе  қаржы игеру көрсеткішін орындау мақсатында  атқарылған жұмыстардың актісіне қол қою сыбайлас жемқорлық тәуекелдерін тудырады
	орташа



Конкурстық іріктеуді ресми түрде өткізу, біліктілік талаптарына сәйкес келмейтін адамдарды жұмысқа қабылдау.
Бөлімнің мемлекеттік қызметшілерінің конкурсы аудан әкімі аппаратының бірыңғай конкурс отырысы арқылы өткізіліп келеді.
Бөлімде біліктілік талаптарына сәйкес келмейтін адамдарды жұмысқа қабылдау фактілері орын алған жоқ.
Талдау обьектісі қызметкерлерінің жалақысы, көтермелеулері туралы ақпараттың жабықтығы.
Мемлекеттік қызметшілердің еңбегіне ақы төлеу Қазақстан Республикасының Президенті бекіткен Еңбекақы төлеудің біріңғай жүйесі негізінде жүзеге асырылады.
Мемлекеттік қызметшілерге, «Б» корпусының мемлекеттік әкімшілік қызметшілерінің лауазымдық айлықақыларына сәйкес жүзеге асырылып келеді.
Сонымен қатар, мемлекеттік қызметшілерге бағалау нәтижелері бойынша бонустар төленуде.
Мерзімінен бұрын алынған жаза.
Бөлім басшысының 2025 жылғы 8 қазандағы №31 бұйрығымен бас маманға қолданылған  ескерту  түріндегі  тәртіптік жаза,  Бөлім  басшысының  2025 жылғы 
3 желтоқсандағы №36 бұйрығымен мерзімінен бұрын алынып тасталған.
Бөлім басшысының 2025 жылғы 4 қыркүйектегі №29 бұйрығымен   әдіскерге қолданылған ескерту түріндегі тәртіптік жаза, Бөлім басшысының 2025 жылғы 24 қазандағы №32 бұйрығымен мерзімінен бұрын алынып тасталған.
Жұмыс нәтижелеріне қарамастан, талдау объектісінің лауазымды адамдарының қалауы бойынша қызметкерлерді көтермелеу.
«Мемлекеттік бюджет қаражаты есебінен Қазақстан Республикасы органдарының қызметкерлеріне сыйлық беру, материалдық көмек көрсету және лауазымдық жалақыларына үстемақылар белгілеу ережесін бекіту туралы» Қазақстан Республикасы Үкіметінің 2001 жылғы 29 тамыздағы 
№ 1127 қаулысына сәйкес Бөлім қызметінің алға басуына өз үлесін қосып отырған Бөлім қызметкерлеріне сыйлықақы берілуде.
Сонымен қатар, мемлекеттік қызметшілерді атқарған жұмыстарының нәтижесіне сәйкес мемлекеттік мерекелерде марапаттауға ұсыныстар жолданып тұрады.
Заңнаманың бұзылуын, жеке немесе заңды тұлғалардың құқықтарын бұзуды немесе шектеуді жасаған немесе жол берген тұлғаларға тәртіптік сипаттаға шараларды қолданбау және тағы басқа.
«Қазақстан Республикасының мемлекеттік қызмет туралы» Қазақстан Республикасының Заңына және Қазақстан Республикасы Президентінің 
2015 жылғы 29 желтоқсандағы № 152 Жарлығымен бекітілген Қазақстан Республикасының мемлекеттік қызметшілеріне тәртіптік жаза қолдану қағидасына сәйкес  Қазақстан Республикасының Әкімшілік рәсімдік-процестік кодексінің, Қазақстан Республикасының әкімшілік сот ісін жүргізу туралы заңнаманың бұзылуын, жеке немесе заңды тұлғалардың құқықтарын бұзуды немесе шектеуді жасаған немесе жол берген тұлғаларға тәртіптік сипаттағы шараларды қолданбау және тағы басқа фактілер орын алған жоқ.
ІV. Мүдделер қақтығысын реттеу.
2025 жылғы мамыр – 2026 жылғы тамыз аралығында мемлекеттік қызметшілер арасындағы мүдделер қақтығысы орын алмаған. Кадрлық қамтамасыз ету қызметінде сыбайлас жемқорлыққа ықпал ететін фактілер орын алған жоқ.

V. Мемлекеттік қызметтер көрсету.
Бөліммен көрсетілетін  мемлекеттік қызметтің 5 түрі ұсынылады.
2025 жыл бойынша:
2025 жылы электронды лицензиялау порталы арқылы барлығы 166 өтініш (СЖТ алуға – 88, нобайлық жобаны келісуге – 78) түсіп, тиісті жұмыстар жүргізілді. 
Сондай-ақ Қазақстан Республикасы аумағында жылжымайтын мүлік объектілерінің мекенжайын айқындау бойынша барлығы- 68 және «Объектілерді кейіннен кәдеге жарату (құрылыстарды бұзу) жөніндегі жұмыстар кешенін жүргізуге рұқсат беру» мемлекеттік қызметі бойынша - 33 қызмет көрсетілді. 
Дәлелді бас тартулар болған жоқ.

2026 жыл бойынша мемлекеттік қызмет көрсету. 2026 жылдың қаңтар-тамыз айларында электронды лицензиялау порталы арқылы барлығы 154 өтініш (СЖТ алуға – 87, нобайлық жобаны келісуге – 67) түсіп, тиісті жұмыстар жүргізілді. Сондай-ақ жылжымайтын мүлік объектілерінің мекенжайын айқындау бойынша-68 өтініш, «Объектілерді кейіннен кәдеге жарату (құрылыстарды бұзу) жөніндегі жұмыстар кешенін жүргізуге рұқсат беру» мемлекеттік қызметі бойынша-50 қызмет көрсетілді. Дәлелді бас тартулар жоқ.
Мемлекеттік көрсетілетін қызметке байланысты шағымдар келіп түскен жоқ.
VI. Рұқсат беру функцияларына іске асыру.
Бөлімде рұқсат беру функциялары тиісті заңдылыққа сәйкес жүзеге асырылуда.
Аталған мемлекеттік қызметтерді көрсету барысында Бөлімде сыбайлас жемқорлық сипатындағы заң бұзушылықтар орын алмады.

VII. Бақылау функцияларын іске асыру.
Бөлімде бақылау-қадағалау функциялары жүзеге асырылмайды.

VIII. Бюджет және қаржы қаражатын игеру және бөлу.
2025 жылға қаралған қаржы 139 598,9 мың теңге, игерілгені 139 594,8 мың теңге.
2026 жылға қаралған қаржы 2 262 543,1 мың теңге, 2026 жылдың  тамызына игерілгені 445 102,4 мың теңге.

IX. Жеке және заңды тұлғалармен шарттар жасасу.
Мемлекеттік сатып алу мәселері.
Бөлімнің мемлекеттік сатып алу жоспары «Жалағаш ауданының құрылыс, сәулет және қала құрылысы бөлімінің 2025 жылға арналған мемлекеттік сатып алудың жылдық жоспары» бөлім басшысының 2025 жылғы 5 қаңтардағы №1 бұйрығымен, «Жалағаш ауданының құрылыс, сәулет және қала құрылысы бөлімінің 2026 жылға арналған мемлекеттік сатып алудың жылдық жоспары» бөлім басшысының 2026 жылғы 5 қаңтардағы №1 бұйрығымен бекітіліп, бүгінгі күнге бөлінген қаржыларға мемлекеттік сатып алу жүргізілуде.
2025 жылы мемлекеттік сатып алу Заңына сәйкес 25 сатып алу өткізілген. Оның ішінде:
- ашық конкурстар арқылы – 1;
- баға ұсыныстарын сұрату тәсілі арқылы - 10;
- тікелей шарт тұжырымы бір дерек көзден – 14;
2026 жылдың 8 айында өткізілген мемлекеттік сатып алулар: 
- ашық конкурстар арқылы – 2;
- баға ұсыныстарын сұрату тәсілі арқылы - 11;
- тікелей шарт тұжырымы бір дерек көзден – 5;
Өткізілген мемлекеттік сатып алулар веб-портал арқылы электронды түрде өткізілген. «Мемлекеттік сатып алу туралы» ҚР Заңының талаптары сақталған. Сонымен қатар, өткізілген сатып алуларда «Сыбайлас жемқорлыққа қарсы іс-қимыл туралы» ҚР Заңының талаптарын бұзылуына ықпал ететін фактілер анықталмады.

X. Ақпараттық жүйелерді әзірлеу және пайдалану.
Бөлімде ақпараттық жүйелерді әзірлеу және пайдалану жүйесі қарастырылмаған.

XI. Талдау объектісінің ұйымдастырушылық-басқарушылық қызметінен туындайтын өзге де мәселелер.

Жеке және заңды тұлғалардың өтініштеріне байланысты:
Жалағаш ауданының құрылыс, сәулет және қала құрылысы бөлімі басшысының жеке тұлғаларды және заңды тұлғаларды қабылдауды жүргізу кестесі, «сенім телефоны» бекітіліп, бөлімнің фейсбук парақшасында орналасқан.
Бөлімге 2025 жыл бойынша барлығы 21 өтініш келіп түскен.
Жеке тұлғадан- 3;
Заңды тұлғадан – 18.
Ұжымдық – 0.
2026 жылдың қаңтар-тамыз айында барлығы 25 өтініш келіп түскен.          
Жеке тұлғадан-12;
Заңды тұлғадан-13;
Ұжымдық – 0.
Өтініштердің басым бөлігі құрылыс саласы, тұрғын үйге қосымша жер учаскелері мәселелері қаралады.
Бөлімге келіп түскен жеке және заңды тұлғалардың  жолданымдарына заң бұзушылық туралы ұсынымдар келіп түскен жоқ.
Барлық өтініштер ҚР Әкімшілік рәсімдік-процестік кодексіне сәйкес тиісті жауаптар берілуде.
ҚР мемлекеттік қызмет істері және сыбайлас жемқорлыққа қарсы іс- қимыл агентігінің Қызылорда облысы бойынша департаментінің ұсынысына сәйкес сыбайлас жемқорлықтың кері салдарын қалыптастыру мақсатында қазақ және орыс тілдерінде жазылған жадынамалар бөлімде көрнекті жерге ілінген.

Талдау нәтижесінде Бөлімнің ұйымдастырушылық-басқарушылық қызметіндегі сыбайлас жемқорлық тәуекелдерін тудыратын сәйкессіздіктерді жою бойынша
ҰСЫНЫМДАР:
1. Сыбайлас жемқорлық тәуекелдерін жою бойынша:
1.1. «Сыбайлас жемқорлыққа қарсы іс-қимыл туралы» Қазақстан Республикасы Заңының талаптарын сақтау мақсатында құқықтық оқытулар, іс-шаралар ұйымдастыру.
1.2. Қызмет барысында туындайтын сыбайлас жемқорлық тәуекелдерін дер кезінде анықтап, жою бойынша тиісті шаралар қабылдау.
1.3. Қолданыстағы нормативтік құқықтық актілерге тұрақты түрде зерделеу жүргізіп, сыбайлас жемқорлық тәуекелдерін тудыратын сәйкессіздіктерді анықтау.
2. Сыбайлас жемқорлық құқық бұзушылықтар жасауға ықпал ететін себептер мен жағдайларды жою жөніндегі іс-шаралар жоспарын құру.

«КЕЛІСІЛДІ»

	   Топ жетекшісі:
   Бөлімнің бас маманы                                             Т. Нурмагамбетов

	   Топ мүшелері:
   Бөлімнің бас маманы                                             Б. Корганов

    Бөлімнің бас маманы                                                Н. Жарылкапов                                                                                                   

Қарау және тиісті шаралар қабылдау үшін ұсынылды:             

               Бөлім басшысы                                           Ә. Біржан

